Jesse Jones

és a Mikulás küldetés

2018 © L. J. Wesley

Minden jog fenntartva!

Borító: Takács László

Szerkesztés: Barna Hajnalka

www.facebook.com/ljwesley85

www.ljwesley.hu

L. J. Wesley

Jesse Jones és a Mikulás küldetés

Olivérnek

A karácsonyi szünet első napját igyekeztünk Morttal kihasználni, egy hatalmas méretű hóember képében, amikor váratlan vendégünk érkezett.

– Te vagy Jesse Jones? – kérdezte a hegyes fülű, barna hajú kislány.

– Én vagyok – bólintottam. – Te ki vagy, és hogyan jutottál be a kertünkbe?

– Barbara vagyok, a Mikulás egyik segítője.

– Manó vagy? – csillant fel a szemem.

– Igen, de hidd el, nem szeretnél újra manónak hívni – húzta össze mérgesen a szemét.

– Mit tehetek érted? – kérdeztem, miközben egy jól irányzott hógolyóval telibe találtam Mortot.

– Segíts megmenteni a karácsonyt!

Hirtelen mozdulni sem tudtam. Megmenteni a karácsonyt? Ez határozottan valami olyasmi volt, amire egy magamfajta gyerek vágyik. Hiszen a világot már legalább háromszor megmentettem, de a karácsony, az egy egészen más fajta kihívásnak tűnt.

– Mégis, mi történt?

– A Mikulás beteg, és nem tudjuk, hogy sikerül-e meggyógyítani karácsonyig. Te ember